Conti
        
         (italiensk adelsslekt)
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Conti var en italiensk adelsslekt, som er kjent siden 1000-tallet, og stammer fra grevene av Anagni og Segni. Til slekten hørte en rekke prelater, kardinaler og fire paver. Familieoverhodet førte tittelen hertug av Guadagnuola. Slekten døde ut i mannslinjen i 1815.
Paver av slekten Conti var Lothar, greve av Segni (ca. 1160–1216), pave fra 1198 under navnet Innocens 3; Ugolino, greve av Segni (ca. 1170–1241), pave fra 1227 under navnet Gregor 9; hans nevø Rinaldo, greve av Segni (død 1261), pave fra 1254 under navnet Alexander 4; Michelangelo dei Conti (1655–1724), pave fra 1721 under navnet Innocens 13. Slekten inkluderer også motpaven Victor 4 (1138).Til slekten hørte også feltherren Torquato Conti (død 1636), Albrecht von Wallensteins kommandant på Jylland under trettiårskrigen. Les mer i Store norske leksikon adel Italias historie før samling